《抱膝轩为朱宗良赋》
明代·黎民表

五岳风期杖屦赊，一轩青薜寄幽遐。坐临章水双流玉，窗落西山半面霞。

书带渐成阶下草，綵毫还作梦中花。躬耕莫问南阳事，千里名驹在帝家。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。